Καλημέρα σας .

Σας ενημερώνουμε ότι για την εφαρμογή της θετικής, υπ’ αριθμόν ……………….. αποφάσεως του Έκτου Τμήματος του Ελεγκτικού Συνεδρίου, που εκδόθηκε κατόπιν ομαδικής αγωγής, για την κράτηση της εισφοράς αλληλεγγύης συνταξιούχων , στην οποία συμμετείχε και ο εκλιπών πατέρας σας ……………………, που κατέθεσε το δικηγορικό μου γραφείο και ειδικότερα για τον υπολογισμό του ακριβούς ποσού που θα καταβληθεί-τόκοι-παρακρατήσεις φόρου και έκδοση χρηματικού εντάλματος, απαιτείται **Αίτηση από τους κληρονόμους των αποβιωσάντων συνταξιούχων**, αίτηση στην οποία θα αναγράφεται ο αριθμός φορολογικού μητρώου τους και ο αριθμός φορολογικού μητρώου του αποβιώσαντος συνταξιούχου, η οποία θα απευθύνεται απευθείας, με κοινοποίηση στο γραφείο μου, μαζί με τα παρακάτω δικαιολογητικά, στον Ηλεκτρονικό Εθνικό Φορέα Κοινωνικής Ασφάλισης/ Διεύθυνση Απονομής Συντάξεων και Εφάπαξ Δημόσιου Τομέα /Τμήμα Διενέργειας Μεταβολών- Φιλελλήνων 13-15 Τ.Κ 105 57 Αθήνα -Πληροφορίες κυρία Μαρία Γεωργακοπούλου, τηλέφωνο 210- 3275251, email: **mageorgakopoulou@** [**efka.gov.gr**](http://efka.gov.gr/)**.**

 Δικαιολογητικά:

1. Ληξιαρχική πράξη θανάτου του συνταξιούχου.
2. Απλή φωτοτυπία της πρώτης σελίδας του βιβλιαρίου, της τράπεζας στην οποία τηρεί λογαριασμό, έκαστος κληρονόμος, σε μορφή IBAN.
3. Πιστοποιητικό εγγυτέρων συγγενών.
4. Κληρονομητήριο ή διαθήκη, αν δεν έχουν εκδοθεί τέτοια τότε απαιτείται Πιστοποιητικό Πρωτοδικείου τμήμα διαθηκών περί μη δημοσίευσης Διαθήκης.
5. Πιστοποιητικό μη αποποίησης κληρονομιάς.
6. Πιστοποιητικό μη αμφισβήτησης κληρονομικού δικαιώματος.
7. Υπεύθυνη δήλωση του κληρονόμου στην οποία θα αναγράφει εκτός από το ονοματεπώνυμο του, την διεύθυνση κατοικίας του και το ΑΦΜ του και την ηλεκτρονική του διεύθυνση, αν δεν έχει ο ίδιος τότε του λογιστή του ή του προσώπου που του υποβάλει τη φορολογική του δήλωση ηλεκτρονικά.

Στην εν λόγω δήλωση θα δηλώνει το ονοματεπώνυμό του, τον τόπο και την χρονολογία αποβιώσεως του συνταξιούχου και ότι ο δηλών είναι ο μοναδικός κληρονόμος του. Αν οι κληρονόμοι είναι περισσότεροι του ενός, σε ξεχωριστή δήλωση ο καθένας θα αναφέρει και τα ονόματα των λοιπών κληρονόμων.

**Με εκτίμηση,**

**Νικήτας Ι.Καλογιαννάκης**

**Δικηγόρος παρ’ Αρείω Πάγω**

**Τηλ. 6976809100-email nomosnikitas@gmail.com**